Giacinto Longhin

Giacinto Bonaventura Longhin (kwa jina la kitawa: Andrea di Campodarsego; 22 Novemba 1863 – 26 Juni 1936) alikuwa askofu wa Italia wa Kanisa Katoliki na mwanachama wa Shirika la Ndugu Wadogo Wakapuchini. 

Papa Yohane Paulo II alimtangaza Mwenye heri tarehe 20 Oktoba 2002.

Maisha
Longhin alishika nyadhifa mbalimbali za uongozi ndani ya shirika lake baada ya kupadrishwa, kama vile kuwa mwalimu huko Udine na kuwa Mhudumu wa Kanda kwa shirika lake. Alikuwa na urafiki wa karibu na Giuseppe Melchiorre Sarto, Kardinali Patriarki wa Venice, ambaye  mwaka 1903 alipata kuwa Papa Pius X (alitangazwa kuwa mtakatifu tarehe 29 Mei 1954). Papa Pius X alimteua rafiki yake Longhin kuwa askofu wa Treviso baada ya kiti hicho kuwa wazi. Alihudumu kama Askofu wa Treviso kuanzia mwaka 1904 hadi kifo chake. 

 Tanbihi 

Marejeo ya Kiswahili
 Pd. Leandry Kimario, O.F.M.Cap. - Mfahamu Mtakatifu Somo Wako - Maisha ya Watakatifu wa Kila Siku pamoja na Watakatifu Wafransisko - Toleo la pili - Dar es Salaam 2021, uk. 484-486

Jamii:Waliozaliwa 1863
Jamii:Waliofariki 1936
Jamii:Maaskofu Wakatoliki
Jamii:Wenye heri wa Italia
Jamii:Wafransisko